
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 207 

27 Σεπτεμβρίου 2000 


ΝΟΜΟΣ ΥΠΆΡΙΘ. 2842 

Λήψη συμπληρωματικών μέτρων για τψ εφαρμογή των 
Κανονισμών (ΕΚ) 1103197 , 974/96 και 2866/98 του Συμ¬ 
βουλίου, όπως ισχύουν σχετικά με την εισαγωγή γ ου 
ευρώ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


Άρθρο 1 

Αντικατάσταση της δραχμής από το ευρώ 

1. Από την 1 η Ιανουαρίου 2001 το ευρώ αντικαθιστά τη 
δραχμή ως νόμιομα της Χώρας σύμφωνα με τους όρους 
των Κανονισμών (ΕΚ) 1103/97, (ΕΕ 1162/97), 974/98, 
(ΕΕ ί 139/98), 2866/98 (ΕΕ 1359/98) του Συμβουλίου, 
όπως ισχύουν και τις διατάξεις του παρόντος. Τα τραπε¬ 
ζογραμμάτια και τα κέρματα σε δραχμές διατηρούν την 
ιδιότητα του νόμιμου χρήματος στην ημεδαπή έως την 
28η Φεβρουαρίου 2002. 

2. Το ευρώ ως μέσο εξόφλησης υποχρεώσεων λαμβά- 
νεται πάντοτε στην ονομαστική του αξία. 

Άρθρο 2 

Μετατροπές και στρογγυλοποιήσεις 

1. Κάθε χρηματικό ποσό εκφρασμένο σε δραχμές που 
πρόκειται να καταβληθεί ή να καταλογισθεί σε ευρώ με- 
τατρέπεται και στρογγυλοποιείται σύμφωνα με τις δια¬ 
τάξεις των άρθρων 4 και 5 του Κανονισμού (ΕΚ) 1103/97 
του Συμβουλίου. 

2. Κάθε χρηματικό ποσό εκφρασμένο σε ευρώ που 
πρόκειται να καταβληθεί ή να καταλογισθεί σε δραχμές 
μετατρέπεται σύμφωνα με τις διατάξεις των παραγρά¬ 
φων 1 έως και 3 του άρθρου 4 του Κανονισμού (ΕΚ) 
1103/97 του Συμβουλίου και στρογγυλοποιείται στην 
πλησιέστερη δραχμή και ειδικότερα προς τα άνω αν ο 
αριθμός μετά την υποδιαστολή είναι ανώτερος ή ίσος με 
πενήντα λεπτά της δραχμής και προς τα κάτω αν είναι 
κατώτερος από πεΥήντα λεπτά. 

3. Χρηματικά ποσά σε ενδιάμεσους υπολογισμούς, τα 
οποία δεν πρόκειται να καταβληθούν ή να καταλογισθούν 


και εκφράζονται σε ευρώ και δραχμές, κατά τις ενδιάμε¬ 
σες μετατροπές, στρογγυλοποιούνται τουλάχιστον στο 
δεύτερο δεκαδικό ψηφίο, χωρίς να αποκλείεται συμβατι¬ 
κά μεγαλύτερος βαθμός ακρίβειας. 

Η διάταξη αυτή δεν εφαρμόζεται σε μετατροπές νομι¬ 
σματικών ποσών από μία εθνική νομισματική μονάδα σε 
άλλη. 

4. Οι ενδιάμεσοι υπολογισμοί καλύπτουν όλα ία στά¬ 
δια κατά τα οποία το μετατρεπόμενο χρηματικό ποσό 
δεν συνισΓά αφ* εαυτού χρηματική οφειλή, αλλά αποτε¬ 
λεί στοιχείο σε μια αλληλουχία πράξεων η οποία δύναται 
να οδηγήσει στη δημιουργία χρηματικής οφειλής. 

5. Διαφορές από στρογγυλοποιήσεις χρηματικών πο¬ 
σών σε ευρώ ή δραχμές που πρόκειται να καταβληθούν ή 
να καταλογισθούν, εφόσον προκύπτουν από την ορθή 
εφαρμογή των διατάξεων του Κανονισμού (ΕΚ) 
1103/1997 του Συμβουλίου και των διατάξεων του παρό¬ 
ντος, δεν επηρεάζουν τον απαλλακτικό χαρακτήρα των 
σχετικών πληρωμών ή την ακρίβεια των σχετικών εγγρα¬ 
φών και δεν αναζητούνται. 

6. Με αποφάσεις του Υπουργού Εθνικής Οικονομίας 
και του κατά περίπτωση αρμόδιου Υπουργού, είναι δυνα¬ 
τόν να επιβάλλεται μεγαλύτερος βαθμός ακρίβειας σε 
στρογγυλοποιήσεις κατά τις μετατροπές των ως άνω 
χρηματικών ποσών σε ενδιάμεσους υπολογισμούς και 
γενικότερα να ρυθμίζονται θέματα μετατροπών από 
δραχμές σε ευρώ και αντίστροφα, καθώς και στρογγυλο¬ 
ποιήσεων. 


Άρθρο 3 

Αντικατάσταση επιτοκίων 

1. Οποιαδήποτε αναφορά στο διατραπεζικό επιτόκιο 
δανεισμού Αθηνών (ΑΤΗΙΒΟΡ), που προβλέπεται σε υφι¬ 
στάμενες νομικές πράξεις κατά την έννοια του άρθρου 1 
του Κανονισμού (ΕΚ) 1 103/1997 του Συμβουλίου, αντικα¬ 
θίσταται αυτοδικαίως από αναφορά στο επιτόκιο ΕυΒΙ- 
ΒΟΡ, στο οποίο λαμβάνονται υπόψη, ως βάση υπολογι¬ 
σμού των τόκων, οι πραγματικές ημέρες και το έτος των 
360 ημερών προσαρμοσμένο κατά το λόγο 365 προς 
360, εφόσον δεν έχει χιροβλεφθεί ή εάν δεν συμφωνηθεί 
ή ορισθεί αναφορά σε άλλο ισχύον επιτόκιο. 

2. Οι αναφορές σε θεσπιζόμενα από την Τράπεζα της 
Ελλάδος επιτόκια, που υπάρχουν σε νομοθετικές, διοι¬ 
κητικές, κανονιστικές διατάξεις ή σε συμβάσεις αντικαθί¬ 
στανται από αναφορές στα αντίστοιχα επιτόκια της Ευ¬ 
ρωπαϊκής Κεντρικής Τράπεζας. Με την επιφύλαξη των 
διατάξεων της τρίττ>ς παραγράφου του άρθρου 2 του Κα¬ 
ταστατικού της Τράπεζας της Ελλάδος, η διάταξη αυτή 
δεν θίγει τη δυνατότητα των αρμόδιων αρχών ή των συ¬ 
ναλλασσόμενων να ορίσουν άλλη βάση προσδιορισμού 
των εν λόγω επιτοκίων. 

3. Η αντικατάσταση επιτοκίων που προβλέπεται από 
τις διατάξεις του παρόντος ή που διενεργείται δυνάμει 
άλλων διοικητικών ή κανονιστικών πράξεων, λόγω της 
αντικατάστασης της δραχμής από το ευρώ, δεν αποτελεί 
λόγο καταγγελίας, λύσης ή τροποποίησης συμβάσεων ή 
εκτελεστών τίτλων, μονομερώς, χωρίς να αποκλείεται 
αντίθετη συμφωνία των μερών. 

Αρθρο 4 

Αγορά συναλλάγματος 

1. Το άρθρο 1 του ν. 1083/1980 αντικαθίσταται ως 
εξής: 

«Τα πιστωτικά ιδρύματα που λειτουργούν στην Ελλά¬ 
δα και έχουν εξουσιοδοτηθεί να πραγματοποιούν πρά¬ 
ξεις σε συνάλλαγμα, διενεργούν ελεύθερα για ίδιο λο¬ 
γαριασμό και με δικό τους κίνδυνο πάσης φύσεως πρά¬ 
ξεις σε συνάλλαγμα και ξένα τραπεζικά γραμμάτια, σύμ¬ 
φωνα με τις εκάστοτε ισχύουσες διατάξεις.» 

Καταργούνται οι λοιπές διατάξεις του ν. 1083/1980, 
πλην των διατάξεων του άρθρου 7, της παραγράφου 4 
του άρθρου 8 και του άρθρου 9 του νόμου αυτού, καθώς 
και οι διατάξεις του άρθρου 1 του ν.δ. 229/1973, 

2. Τα πιστωτικά ιδρύματα που λειτουργούν στην Ελλά¬ 
δα, για τις συναλλαγές με τους πελάτες τους, εκδίδουν 
ημερήσια δελτία τιμών αγοράς και πώλησης συναλλάγ¬ 
ματος και ξένων τραπεζικών γραμματίων τα οποία και 
δημοσιεύουν. Τα ποσοτικά όρια και η απόκλιση μεταξύ 
των τιμών αγοράς και πώλησης συναλλάγματος και ξέ¬ 
νων τραπεζικών γραμματίων, που περιλαμβάνονται στα 
δελτία αυτά, καθορίζονται ελεύθερα. 

3. Η Τράπεζα της Ελλάδος δημοσιεύει δελτία τιμών 
αναφοράς του ευρώ προς τα ξένα νομίσματα με βάση τα 
αντίστοιχα δελτία της Ευρωπαϊκής Κεντρικής Τράπεζας, 
Η Τράπεζα της Ελλάδος δύναται να εκδίδει ημερήσιο 
δελτίο τιμών αγοράς και πώλησης συναλλάγματος και 
ξένων τραπεζικών γραμματίων για τις ανάγκες των κα¬ 
ταστημάτων της. 

4. Οποιαδήηοτε αναφορά σε επίσημη τιμή συναλλάγ¬ 
ματος ή σε μέση τιμή (Ηχιπρ) της δραχμής προς τα ξένα 
νομίσματα, σε νομοθετικές, διοικητικές, κανονιστικές ή 
συμβατικές διατάξεις, αντικαθίσταται από την, σύμφωνα 
με την παράγραφο 3 του παρόντος άρθρου, σχετική τιμή 
αναφοράς, εφόσον δεν έχει προβλεφθεί ή δεν έχει συμ- 
φωνηθεί ούτε οριστεί αναφορά σε άλλη συναλλαγματική 
ισοτιμία. 

5. Ο έλεγχος και η εποτττεία των πιστωτικών ιδρυμά¬ 
των, όσον αφορά την εφαρμογή των διατάξεων του πα¬ 
ρόντος, ασκείται από την Τράπεζα της Ελλάδος σύμφω¬ 
να με τις διατάξεις του Καταστατικού της. 

6. Με πράξεις του Διοικητή της Τράπεζας της Ελλά¬ 
δος, είναι δυνατόν να καθορίζεται κάθε αναγκαία λεπτο¬ 


μέρεια σχετική με τα θέματα που ρυθμίζονται από τις 
προηγούμενες παραγράφους. 

Άρθρο 5 

Ρήτρες συναλλάγματος, χρυσού, χρυσών 
νομισμάτων και τιμαρίθμου 

1. Καταργούνται οι διατάξεις του ν. 362/1945, το άρ¬ 
θρο 2 του ν. 944/1946 και γενικά κάθε διάταξη που απα¬ 
γορεύει τη συνομολόγηση απαιτήσεων και υποχρεώσε¬ 
ων στην Ελλάδα: α) σε συνάλλαγμα, χρυσό ή χρυσά νο¬ 
μίσματα, β) σε εγχώριο νόμισμα, εφόοον το ποσό των 
απαιτήσεων και υποχρεώσεων αφήνεται να προσδιορι¬ 
στεί από την τιμή του συναλλάγματος, του χρυσού, χρυ¬ 
σών νομισμάτων ή του τιμαρίθμου. 

2. Μετά το πρώτο εδάφιο της παρ. 1 του άρθρου 15 
του ν. 2771/1999 προστίθεται νέο εδάφιο ως εξής: 

«Η Τράπεζα της Ελλάδος δύναται να θέτει τους όρους 
αγοράς και πώλησης χρυσού και χρυσών νομισμάτων και 
από άλλα πρόσωπα.» 

3. Οι διατάξεις του παρόντος νόμου, υπό την επιφύλα¬ 
ξη των διατάξεων της τρίτης παραγράφου του άρθρου 2 
του Καταστατικού της Τράπεζας της Ελλάδος, δεν θί¬ 
γουν τις αρμοδιότητες της Τράπεζας της Ελλάδος που 
αφορούν τη θέσπιση, από αυτήν, κανόνων πλαισίου αγο¬ 
ράς και πώλησης συναλλάγματος, ξένων τραπεζογραμ¬ 
ματίων, χρυσού και χρυσών νομισμάτων ή την απαγό¬ 
ρευση της διενέργειας των πράξεων αυτών από πιστωτι¬ 
κό ίδρυμα, άλλο νομικό ή από φυσικό πρόσωπο. 

Αρθρο 6 

Φορολογικές διατάξεις 

1. Οι επιτηδευματίες νομικά πρόσωπα, οι κοινωνίες ή 
κοινοπραξίες επιτηδευματιών και οι συμπλοιοκτησίες, 
που τηρούν υποχρεωτικά βιβλία Γ' κατηγορίας του 
Κ.Β.Σ., καθώς και το Δημόσιο και τα νομικά πρόσωπα δη¬ 
μοσίου δικαίου, για εισοδήματα ή συναλλαγές ή πράξεις 
ή μεταβιβάσεις περιουσιακών στοιχείων, από οποιαδή¬ 
ποτε αιτία, του έτους 2001, μπορούν να επιλέξουν το ευ¬ 
ρώ σε αντικατάσταση της δραχμής στην τήρηση βιβλίων, 
έκδοση στοιχείων, υποβολή δηλώσεων και εκπλήρωση 
γενικά φορολογικών υποχρεώσεων, που ηροβλέπονται 
και απορρέουν από την εφαρμογή των οικείων φορολο¬ 
γικών διατάξεων και αφορούν στο έτος 2001. 

2. Απαραίτητη προϋπόθεση για την επιλογή του ευρώ 
αποτελεί η υποβολή από τους φορολογουμένους της 
παραγράφου 1 ανέκκλητης σχετικής δήλωσης στη Δημό¬ 
σια Οικονομική Υπηρεσία (Δ.Ο.Υ.), ,στην οποία έκαστος 
υπάγεται, προ της έναρξης της διαχειριστικής ή φορολο¬ 
γικής περιόδου. 

Σε κάθε περίπτωση, η έναρξη της κατά τα ανωτέρω 
χρήσης του ευρώ συνδέεται με την έναρξη της διαχειρι¬ 
στικής περιόδου ή με την 1η εκάστου μήνα, η οποία 
προσδιορίζεται στην ανέκκλητη δήλωση. 

3. Μετά το πρώτο εδάφιο της περίπτωσης ιβ' της παρ. 

1 του άρθρου 31 του ν. 2238/1994 «Κύρωση του Κώδικα 
Φορολογίας Εισοδήματος» (ΦΕΚ 151 Α') προστίθεται 
δεύτερο εδάφιο ως εξής: 

«Οι διατάξεις του προηγούμενου εδαφίου εφαρμόζο¬ 
νται και για τις δαπάνες μετάβασης στο ευρώ, οι οποίες 
θα πραγματοποιηθούν κατά τα οικονομικά έτη 2001, 
2002 και 2003 (χρήσεις 2000, 2001 και 2002).» 

Αρθρο 7 

Χρεωστικές συναλλαγματικές διαφορές 
Βεβαίωση είσπραξης εσόδων, πληρωμές κατά 
τη μεταβατική περίοδο 

1. Στην παρ. 7 του άρθρου 28 του Κ.Β.Σ. (π.δ. 186/1992 
ΦΕΚ 84 Α') προστίθεται περίπτωση 6 1 2 3 4 5 6 ως εξής: 

«δ) οι χρεωστικές συναλλαγματικές διαφορές που 
προκύπτουν είτε κατά την είσπραξη ή εξόφληση των 
απαιτήσεων ή υποχρεώσεων (αντίστοιχα) σε ευρώ 4 κατά 
το ημερολογιακό έτος 2001, είτε κατά την αποτίμηση αυ¬ 
τών, καθώς και των διαθεσίμων και των λοιπών περιου¬ 
σιακών στοιχείων των επιχειρήσεων, αποσβέννυνται εί¬ 
τε εφάπαξ είτε ισόποσα σε τρεις (3) συνεχόμενες χρή¬ 
σεις.* 

2. Κατά το έτος 2001, η βεβαίωση των εσόδων του Δη¬ 
μοσίου και τρίτων, η είσπραξη και επιστροφή φόρων, ει¬ 
σφορών και τελών, καθώς και οι πάσης φύσεως συναλ¬ 
λαγές και οι πληρωμές και οι εξοφλήσεις των τίτλων του 
Δημοσίου που διενεργούνται στις Δημόσιες Οικονομικές 
Υπηρεσίες (Δ.Ο.Υ.) πραγματοποιούνται μόνο σε δραχ¬ 
μές. 

3. Κατά τη βεβαίωση και την είσπραξη των εσόδων του 
Δημοσίου και τρίτων, δεν βεβαιώνονται και δεν εισπράτ- 
τονται τυχόν υπόλοιπα, που είναι δυνατόν να προκύ¬ 
πτουν κατά τη μετατροπή δραχμών αε ευρώ και αντι- 
στρόφως, μέχρι του ποσού των εκατό (100) δραχμών κα¬ 
τά εγγραφή. 

4. Με αποφάσεις του Υπουργού των Οικονομικών και 
του αρμόδιου κατά περίπτωση Υπουργού μπορεί να κα¬ 
θορίζεται κάθε αναγκαία λεπτομέρεια σχετική με τα θέ¬ 
ματα που ρυθμίζονται από τις διατάξεις του παρόντος 
και του προηγούμενου άρθρου. 

Αρθρο 8 
Δημόσιο χρέος 

1. Την 1η Ιανουάριου 2001 επανεκφράζονται αε ευρώ 
με δύο δεκαδικά ψηφία όλοι οι τίτλοι του Ελληνικού Δη¬ 
μοσίου σε δραχμές: 

α) που έχουν εκδοθεί σε άυλη μορφή στο εοωτερικό 
υπό τη μορφή Ομολόγων, Ομολογιακών Δανείων και 
Εντόκων Γραμματίων, 

β) που έχουν εκδοθεί σε φυσική μορφή και αποϋλο- 
ποιούνται μέχρι 31.12.2000. 

2. Η αξία των τίτλων σε φυσική μορφή που βρίσκονται 
σε κυκλοφορία την 1η Ιανουάριου 2001 (ονομαστική αξία 
και αξία τοκομεριδίων) υπολογίζεται σε ευρώ με δύο δε¬ 
καδικά ψηφία. 

3. Τα δάνεια του Ελληνικού Δημοσίου, που εκφράζο¬ 
νται σε εθνικές νομισματικές μονάδες άλλων Κρατών- 
Μελών της ζώνης ευρώ επανεκφράζονται σε ευρώ, εφό¬ 
σον και οι αντίστοιχες χώρες έχουν επανεκφράσει το 
χρέος τους σε ευρώ. 

4. Άλλες κατηγορίες δανείων του Ελληνικού Δημοσί¬ 
ου, που έχουν συναφθεί σε δραχμές, μπορούν να επα- 
νεκφρασθούν σε ευρώ. 

5. Το αποτέλεσμα της επανέκφρασης σε μονάδες ευ¬ 
ρώ στρογγυλοποιείται προς το πλησιεστερο λεπτό του 
ευρώ. Σε περίπτωση που κατά την επανέκφραση προκύ¬ 
πτει ακριβώς το μισό μιας υποδιαίρεσης, το ποσό στρογ- 
γυλοποιείται στο επόμενο λεπτό του ευρώ. 

6. Κάθε ένδικο βοήθημα σε σχέση με τις διαφορές που 
προκύπτουν από την εφαρμογή των διατάξεων του πα¬ 


ρόντος άρθρου ασκείται εντός αποκλειστικής προθεσμί¬ 
ας ενός έτους από την ημερομηνία επανέκφρασης. 

7. Οι εκδότες χρεωγράφων που "ανήκουν στον τομέα 
της Γενικής Κυβέρνησης, όπως αυτή ορίζεται στο Ευρω¬ 
παϊκό Σύστημα Εθνικών και Περιφερειακών Λογαρια¬ 
σμών της Κοινότητας του Κανονισμού ΕΚ 2223/1996 του 
Συμβουλίου (ΕΕ Ε 310/1996), όπως εκάστοτε ισχύει, 
μπορούν, από 1.1.2001, να επανεκφράσουν το χρέος 
τους, σύμφωνα με τις διατάξεις που ισχύουν σχετικά με 
τη μετατροπή του δημόσιου χρέους της Κεντρικής Κυ¬ 
βέρνησης. 

8. Με αποφάσεις του Υπουργού Των Οικονομικών και 
του κατά περίπτωση αρμόδιου Υπουργού ή με κοινές 
αποφάσεις του Υπουργού των Ομ<ονομικών και του Διοι¬ 
κητή της Τράπεζας της Ελλάδος, ρυθμίζονται θέματα 
σχετικά με τη μέθοδο επανέκφρασης του δημοσίου χρέ¬ 
ους σε ευρώ, τη λογιστική εμφάνιση, την εξυπηρέτηση 
του δημοσίου χρέους και κάθε άλλη σχετική λεπτομέ¬ 
ρεια. 

9. Η ισχύς του παρόντος άρθρου και των αποφάσεων 
που εκδίδονται για την υλοποίηση των διατάξεων αυτού 
αρχίζει από της δημοσιεύσεως ίου νόμου. 

Άρθρο 9 

Τελωνειοκές διατάξεις 

1. Τα νομικά πρόσωπα ή το Δημόσιο, που συναλλάσ¬ 
σονται κατά το έτος 2001 με τις Τελωνειακός Υπηρεσίες 
της χώρας μπορούν να επιλέξουν το ευρώ στις πάσης 
φύσεως δηλώσεις που υποβάλλουν και αφορούν το έτος 
αυτό. Απαραίτητη προϋπόθεση προς τούτο αποτελεί η 
υποβολή σχετικής ανέκκλητης δήλωσης του συναλλασ¬ 
σόμενου προς την αρμόδια Τελωνειακή Αρχή, στην τοπι¬ 
κή αρμοδιότητα της οποίας ευρίσκεται η έδρα του. 

2. Η βεβαίωση, είσπραξη και επιστροφή δασμών και 
φόρων, καθώς και οποιοσδήποτε πληρωμές μέσω των 
Τελωνειακών Υπηρεσιών της χώρας, κατά το έτος 2001, 
γίνονται μόνο οε δραχμές. Δεν βεβαιώνονται και δεν ει· 
σπράττονται τυχόν υπόλοιπα, που προκύπτουν κατά τη 
μετατροπή, εφόσον αυτά δεν είναι ανώτερα του ποσού 
των εκατό (100) δραχμών κατά πράξη. 

Αρθρο 10 

Δημόσιο Λογιστικό και Λογιστικό Ν.Π.Δ.Δ. 

Με αποφάσεις του Υπουργού των Οικονομικών και του 
αρμόδιου κατά περίπτωση Υπουργού ρυθμίζονται θέμα¬ 
τα που προκύπτουν από την εφαρμογή των διατάξεων 
του Δημόσιου Λογιστικού, καθώς και του Λογιστικού των 
Νομικών Προσώπων Δημοσίου Δικαίου, σε σχέση με την 
εισαγωγή του ευρώ. 

Αρθρο 11 

Μετοχικό Κεφάλαιο Ανωνύμων Εταιρειών (Α.Ε.) 

1. Ο κωδ. ν. 2190/1920 «Περί Ανωνύμων Εταιρειών*, 
όπως ισχύει, τροποποιείται ως εξής: 

α) Στην παρ. 2 του άρθρου 8 η φράση «είκοσι εκατομ¬ 
μυρίων (20.000.000) δραχμών* αντικαθίσταται από τη 
φράση «εξήντα χιλιάδων (60.000) ευρώ*, 
β) Η παρ. 3 του άρθρου 8 αντικαθίσταται ως εξής: 

«3. Οι υφιστάμενες κατά την Μ.2002 ανώνυμες εται¬ 
ρείες, που έχουν μετοχικό κεφάλαιο μικρότερο του πο¬ 
σού των εξήντα χιλιάδων ευρώ, υποχρεούνται να προ- 

οαρμόσουν το κεφάλαιό τους μέχρι του ποοού αυτού και 
με απόκλιση έως μείον 2,5% το αργότερο μέχρι 
31.12.2003 διαφορετικά ανακαλείται η άδεια σύστασής 
τους.» 

γ) Στο πρώτο εδάφιο της παρ.4 του άρθρου θ η λέξη 
«διετίας» αντικαθίσταται με τη λέξη «προθεσμίας·*. 

δ) Στις παραγράφους 1 και 2 του άρθρου Βα η φράση 
«δραχμών εκατό εκατομμυρίων (100.000.000)» αντικαθί¬ 
σταται από τη φράση «τριακοσίων χιλιάδων (300.000) 
ευρώ». 

ε) Στην περίπτωση β' της παρ. 2 του άρθρου 12 δια¬ 
γράφονται οι λέξεις «και των είκοσι πέντε δραχμών», 
οτ) Η παρ. 1 του άρθρου 14 αντικαθίσταται ως εξής: 

«1. Η ονομαστική αξία εκάστης μετοχής δεν δύναται 
να ορισθεί κατωτέρα των τριάντα λεπτών (0,30) του ευ¬ 
ρώ και ανωτέρα των εκατό (100) ευρώ.» 

ζ) Η παρ, 2 του άρθρου 30 καταργείται. 

η) Στην παρ. 1 του άρθρου 67 η φράση των «30.000 
δραχμών» αντικαθίσταται με τη φράση «των εκατό (100) 
ευρώ». 

2. Η ισχύς των διατάξεων της προηγούμενης παρα¬ 
γράφου αρχίζει από 1.1.2002. 

3. Με κοινές αποφάσεις του Υπουργού Ανάπτυξης και 
του αρμόδιου, κατά περίπτωση Υπουργού, μετατρέπεται 
σε ευρώ και αναπροσαρμόζεται το κατώτατο όριο του 
μετοχικού κεφαλαίου, καθώς και η ονομαστική αξία με¬ 
τοχής ανωνύμων εταιρειών, που προβλέπονται από ειδι¬ 
κές διατάξεις νόμων. 

Άρθρο 12 

Μετατροπή Μετοχικού Κεφαλαίου Α.Ε. 

1. Η μετατροπή και η στρογγυλοποίηση της ονομαστι¬ 
κής αξίας της μετοχής, κατά τα οριζόμενα στο άρθρο 2, 
γίνεται με αύξηση ή μείωση του μετοχικού κεφαλαίου 
και τροποποίηση των σχετικών άρθρων του καταστατι¬ 
κού, που αποφασίζεται, παρά κάθε αντίθετη διάταξη του 
καταστατικού, από τη Γενική Συνέλευση των μετόχων, 
σύμφωνα με τις διατάξεις των άρθρων 29 παρ. 1 και 2 και 
31 παρ. 1 του κωδ.ν. 2190/1920, όπως ισχύει, και κατά 
παρέκκλιση των διατάξεων των άρθρων 4 παρ. 3, 4 και 5 
και 13 παρ, 4 και 8 του ιδίου νόμου. Οι διατάξεις του πα¬ 
ρόντος εδαφίου ισχύουν ανάλογα και για την παρ. 1 πε¬ 
ρίπτωση β' του άρθρου 11. 

Η αύξηση του μετοχικού κεφαλαίου πραγματοποιείται 
με κεφαλαιοποίηση αποθεματικών ή και με καταβολή με¬ 
τρητών. Το ποσό που αντιστοιχεί στη μείωση του μετοχι¬ 
κού κεφαλαίου καταχωρίζεται υποχρεωτικά σε ειδικό 
αποθεματικό «Διαφορά από μετατροπή μετοχικού κεφα¬ 
λαίου σε ευρώ» και κεφαλαιοποιείται σε μελλοντική αύ¬ 
ξηση του εν λόγω κεφαλαίου. 

2. Οι υφιστάμενες κατά την έναρξη ισχύος του παρό¬ 
ντος νόμου εταιρείες, μπορούν να εκφράσουν το μετοχι¬ 
κό κεφάλαιο και την ονομαστική αξία των μετοχών τους 
και σε ευρώ. 

3. Οι ανώνυμες εταιρείες που θα συσταθούν από 
1.1,2001 έως 31,12.2001 μπορούν να ορίσουν το μετοχι¬ 
κό τους κεφάλαιο και την ονομαστική αξία της μετοχής 
τους και σε ευρώ. 

4. Από 1.1.2002 για την έγκριση τροποποίησης του κα¬ 
ταστατικού ανώνυμης εταιρείας απαιτείται το μετοχικό 
κεφάλαιο και η ονομαστική αξία των μετοχών της να 
έχουν μετατραπεί σε ευρώ,- 

5. Από την 1.1.2004 για την καταχώριση στοιχείων 


ανώνυμης εταιρείας στο Μητρώο Ανωνύμων Εταιρειών 
(Μ.Α.Ε.) απαιτείται το μετοχικό κεφάλαιο και η ονομα¬ 
στική αξία των μετοχών να έχουν μετατραπεί οε ευρώ. 

6. Οι υφιστάμενες κατά την 1.1.2002 ανώνυμες εται¬ 
ρείες αναπροσαρμόζουν την ονομαστική αξία της μετο¬ 
χής τους σύμφωνα με την παρ. 1 του άρθρου 14 του 
κωδ.ν. 2190/1920 μέχρι 31.12.2003. 

Άρθρο 13 

Εταιρικό Κεφάλαιο Εταιρειών Περιορισμένης 
Ευθύνης (Ε.Π.Ε.) 

1. Ο ν. 3190/1955 «περί εταιρειών περιορισμένης ευ¬ 
θύνης» όπως ισχύει, τροποποιείται ως εξής: 

α) Στο πρώτο εδάφιο της παρ. 1 του άρθρου 4 η φράση 
«έξι εκατομμυρίων (6.000.000) δραχμών» αντικαθίσταται 
με τη φράση «δεκαοκτώ χιλιάδων (18.000) ευρώ». 

β) Το τρίτο εδάφιο της παρ. 1 του άρθρου 4 αντικαθί¬ 
σταται ως εξής: 

«Οι υφιστάμενες εταιρείες περιορισμένης ευθύνης 
που έχουν κεφάλαιο κατώτερο των δεκαοκτώ χιλιάδων 
(18.000) ευρώ, υποχρεούνται να αυξήσουν το κεφάλαιό 
τους, μέχρι του ορίου αυτού, και με απόκλιση έως μείον 
2,5% το αργότερο μέχρι 31.12.2003.» 

γ) Στις παραγράφους 2 και 3 του άρθρου 4 η φράση 
«των δραχμών δέκα χιλιάδων (10.000)» αντικαθίσταται 
από τη φράση «των τριάντα (30) ευρώ». 

δ) Στην παρ. 3 του άρθρου 41 οι φράσεις «έξι εκατομ¬ 
μυρίων (6.000.000) δραχμών» και «δέκα χιλιάδων 
(10.000) δραχμών» αντικαθίστανται με τις φράσεις «δε¬ 
καοκτώ χιλιάδων (18.000) ευρώ» και «τριάντα (30) ευ¬ 
ρώ», αντίστοιχα. 

2. Οι διατάξεις της προηγούμενης παραγράφου αρχί¬ 
ζουν να ισχύουν από 1.1.2002. 

Αρθρο 14 

Μετατροπή Εταιρικού Κεφαλαίου - Μερίδων Ε.Π.Ε. 

1. Η μερίδα συμμετοχής των εταίρων των εταιρειών 
περιορισμένης ευθύνης, που είναι εκφρασμένη σε δραχ¬ 
μές, μετατρέπεται σε ευρώ και στρογγυλοποιείται κατά 
τα οριζόμενα στο άρθρο 2, με αύξηση ή μείωση του εται¬ 
ρικού κεφαλαίου και τροποποίηση της εταιρικής σύμβα¬ 
σης, παρά κάθε αντίθετη διάταξη της σύμβασης, με από¬ 
φαση της Γενικής Συνέλευσης των εταίρων σύμφωνα με 
τις διατάξεις του άρθρου 13 του ν. 3190/1955, όπως 
ισχύει, με τροποποίηση της εταιρικής συμβάσεως, κατά 
παρέκκλιση των άρθρων 38 παρ. 1,40 παρ.1 και 41 παρ.1 
του ίδιου νόμου. 

Η αύξηση του εταιρικού κεφαλαίου πραγματοποιείται 
με κεφαλαιοποίηση αποθεματικών ή με καταβολή μετρη¬ 
τών. Το ποσό που αντιστοιχεί στη μείωση του εταιρικού 
κεφαλαίου καταχωρίζεται υποχρεωτικά σε ειδικό αποθε¬ 
ματικό «Διαφορά από μετατροπή εταιρικού κεφαλαίου 
σε ευρώ» και κεφαλαιοποιείται σε μελλοντική αύξηση 
του εν λόγω κεφαλαίου. 

2. Οι διατάξεις των παραγράφων 2, 3 και 4 του άρθρου 
12 του παρόντος νόμου ισχύουν ανάλογα και για τις 
εταιρείες περιορισμένης ευθύνης. 

3. Οι υφιστάμενες κατά την 1.1.2002 εταιρείες περιο¬ 
ρισμένης ευθύνης αναπροσαρμόζουν την αξία των μερι¬ 
δίων συμμετοχής των εταίρων, σε 30 ευρώ ή πολλαπλά¬ 
σιο, μέχρι την 31.12.2003. 

4. Με απόφαση του Υπουργού Ανάπτυξης μπορεί να 

καθορίζεται κάθε αναγκαία λεπτομέρεια σχετική με τα 
θέματα που ρυθμίζονται από τις διατάξεις των άρθρων 
11 έως και 14. 

Άρθρο 15 

Διπλή αναγραφή τιμών 

1. 0 προμηθευτής υποχρεούται σε διπλή αναγραφή 
των τιμών και άλλων χρηματικών ποσών στις συναλλα* 
γές του με τους καταναλωτές, ως τελικούς αποδέκτες 
των προϊόντων ή υπηρεσιών περιλαμβανόμενων και των 
διαφημιστικών μηνυμάτων, επιφυλασσόμενων των δια¬ 
τάξεων του άρθρου 6. Κατ’ εξαίρεση η υποχρέωση αυτή 
αρχίζει, για τις επιχειρήσεις του ιδιωτικού τομέα που 
απασχολούν μέχρι 10 υπαλλήλους την 1.3.2001. 

2. Η διπλή αναγραφή τιμών θα πρέπει να είναι σαφής, 
εύκολα αναγνωρίσιμη και ευανάγνωστη. Με απόφαοη 
του Υπουργού Ανάπτυξης και του κατά περίπτωση αρμό¬ 
διου Υπουργού, μπορεί να καθορίζεται κάθε αναγκαία 
λεπτομέρεια σχετική με τα θέματα που ρυθμίζονται από 
τις διατάξεις της προηγούμενης παραγράφου, καθώς και 
οι εξαιρέσεις από αυτές. Ειδικότερα τυχόν προβλήματα 
που θα ανακύψουν από την εφαρμογή της διπλής ανα¬ 
γραφής τιμών, τα οποία σχετίζονται με τις διατάξεις του 
Κώδικα Βιβλίων και Στοιχείων ρυθμίζονται με κοινή από¬ 
φαση των Υπουργών Ανάπτυξης και Οικονομικών, 

Άρθρο 16 

Ευρώ * παρατηρητήριο 

1. Οι Επιτροπές φιλικού διακανονισμού καταναλωτι¬ 
κών διαφορών του άρθρου 11 του ν.2251/1994 (ΦΕΚ 191 
Α ) «Προστασία των Καταναλωτών» ασκούν και αρμο¬ 
διότητες «Ευρω-παρατηρητηρίου», το οποίο οε τοπικό 
επίπεδο ασχολείται με το να παρακολουθεί την εισαγω¬ 
γή του ευρώ, τη νομιμότητα των συναλλαγών, τη διαφά¬ 
νεια των πρακτικών των επαγγελματιών και να κατευθύ¬ 
νει τους πολίτες προς κάθε πηγή πληροφόρησης, να 
ακροάται, να διαμεσολαβεί και να συνδράμει τους πολί¬ 
τες σε θέματα μετάβασης στο ευρώ, εφαρμοζομένων 
αναλόγως των διατάξεων του άρθρου 11 του ν. 
2251/1994. 

Οι Επιτροπές αυτές για τη λειτουργία τους, ως ευρω- 
παρατηρητηρίων, έχουν πενταμελή σύνθεση με τη συμ¬ 
μετοχή του Προϊσταμένου της Διεύθυνσης ή του Τομέα 
Εμπορίου της Νομαρχίας ως Προέδρου ή του αναπληρω¬ 
τή του και ενός εκπροσώπου της Ενωσης Ελληνικών 
Τραπεζών ή του αναπληρωτή του οι οπαίοι προτείνονται 
από το Διοικητικό Συμβούλιο της Ενωσης. 

2. Το Υπουργείο Ανάπτυξης παρακολουθεί τη λειτουρ¬ 
γία του ευρω-παρατηρητηρίου κάθε Νομαρχίας ως προς 
την εισαγωγή του ευρώ και τη νομιμότητα των συναλλα¬ 
γών. Προς το σκοπό αυτόν κάθε Νομαρχία υποχρεούται 
να αποστέλλει στο Υπουργείο Ανάπτυξης τις αποφάσεις 
σύστασης των ευρω-παρατηρητηρίων, καθώς και τα πο- 
ρίσματά τους αναφορικά με τη διαδικασία μετάβασης 
στο ευρώ. 

Άρθρο 17 
Ευρώ - λογότυπος 

1. Χορηγείται ειδικό σήμα (ευρω-λογότυπος) σύμφωνα 
με τις Συστάσεις 98/287/ΕΚ/1.5.98 (I 130/98) και 
98/288/ΕΚ /23.4.98 (!_ 130/98) της Επιτροπής κατά το 
πρότυπο καλής πρακτικής που προτείνει η Επιτροπή, για 
την υποστήριξη της προετοιμασίας της μετάβασης στο 
ευρώ. 


2. Η διάθεση του ευρω-λογότυπου στις επιχειρήσεις 
και τα εμπορικά καταστήματα ανατίθεται στα κατά τό¬ 
πους αρμόδια επιμελητήρια. 

3. Με απόφαση του Υπουργού Ανάπτυξης ρυθμίζονται 
η διαδικασία, οι όροι και οι λοιπές προϋποθέσεις χορήγη¬ 
σής του. 

Άρθρο 18 

Διατάξεις Κεφαλαιαγοράς και Χρηματιστηρίων Αξιών 

1. Η διαπραγμάτευση, ο διακανονισμός και η εκκαθάρι¬ 
ση των χρηματιστηριακών συναλλαγών σε οργανωμένες 
αγορές στην Ελλάδα διενεργούνται σε ευρώ. Η έγγρα¬ 
φη απεικόνιση των στοιχείων των χρηματιστηριακών συ¬ 
ναλλαγών θα γίνεται και σε δραχμές. 

2. Οι εταιρίες οι οποίες, είτε ζητούν την εισαγωγή των 
κινητών αξιών τους στο Χρηματιστήριο Αξιών Αθηνών 
(Χ.Α.Α.), είτε έχουν ήδη εισαγάγει αυτές στο Χ.Α.Α., 
υποχρεουνται να απεικονίζουν και σε ευρώ, όλα τα οικο¬ 
νομικά στοιχεία που υποβάλλουν ή γνωστοποιούν στο 
Χ.Α.Α.. 

3. Με απόφαση του Διοικητικού Συμβουλίου του Χ.Α.Α. 
ρυθμίζονται θέματα που αφορούν τους όρους και τις δια¬ 
δικασίες εισαγωγής και διαπραγμάτευσης κινητών αξιών 
στο Χρηματιστήριο σε ευρώ και ειδικότερα οι λεπτομέ¬ 
ρειες εφαρμογής των μεθόδων διαπραγμάτευσης, ο κα¬ 
θορισμός των μονάδων διαπραγμάτευσης και ο τρόπος 
καθορισμού του βήματος μεταβολής τιμής, οι κανόνες 
διαμόρφωσης των χρηματιστηριακών δεικτών, απεικόνι¬ 
σης των τιμών και δημοσίευσής τους, ο τρόπος τήρησης 
των βάσεων δεδομένων, ο τρόπος διαβίβασης και εκτέ¬ 
λεσης εντολών των μελών του Χ.Α.Α, και οι υποχρεώ¬ 
σεις των μελών του Χ.Α.Α.. 

4. Με απόφαση του Δ.Σ. της Επιτροπής Κεφαλαιαγο¬ 
ράς ρυθμίζονται ειδικότερα θέματα που αφορούν τη δια¬ 
δικασία εκκαθάρισης χρηματιστηριακών συναλλαγών σε 
ευρώ, όπως η απεικόνιση χρηματικών απαιτήσεων και 
υποχρεώσεων των χειριστών του συστήματος άυλων 
τίτλων, η διενέργεια του χρηματικού διακανονισμού και 
οι υποχρεώσεις των μελών του Χ,Α.Α., κυρίως όσον 
αφορά τη σύνταξη και υποβολή των βιβλίων και στοιχεί¬ 
ων. 

5. Με απόφαση του Δ.Σ. του Χρηματιστηρίου Παραγω¬ 
γών Αθηνών (Χ,Π,Α.) ρυθμίζονται ειδικότερα θέματα που 
αφορούν τους όρους και διαδικασίες διαπραγμάτευσης 
παραγωγών, τις συναλλαγές επί παραγώγων και την κα¬ 
τάρτιση αυτών στο Χ.Π.Α. σε ευρώ, όπως την αλλαγή 
της λογιστικής μονάδας των διαδικασιών διαπραγμάτευ¬ 
σης και συναλλαγής, τη μετατροηή και στρογγυλοποίη¬ 
ση της ονομαστικής αξίας παραγώγων και των τιμών δια¬ 
πραγμάτευσης αυτών, τον τρόπο απεικόνισης και δημο¬ 
σίευσης των τιμών των συναλλαγών επί παραγώγων, τις 
σχετικές υποχρεώσεις των Μελών του Χ.Π.Α. και Μελών 
που είναι Ειδικοί Διαπραγματευτές στο Χ.Π.Α.. 

6. Με απόφαση του Δ.Σ, της Εταιρίας Εκκαθάρισης Συ¬ 
ναλλαγών επί Παραγώγων (ΕΤ.Ε.Σ.Ε.Π·)» ρυθμίζονται ει¬ 
δικότερα θέματα που αφορούν τις. διαδικασίες εκκαθάρι¬ 
σης και διακανονισμού συναλλαγών έτίί άάραγώγων σε 
ευρώ, όπως η μετατροπή και στ^ογγ^λοποίΓ(ση κατά την 
εκκαθάριση, η ημερήσια αποτίμηση ’των ανοιχτών θέσε¬ 
ων που προκύπτουν από τις συναλλαγές επί παραγώ¬ 
γων, ο διακανονισμός των δικαιωμάτων και υποχρεώσε¬ 
ων που προκύπτουν από τις συναλλαγές αυτές, π εκπλή¬ 
ρωση υποχρεώσεων παροχής εξασφαλίσεων, περιθωρί- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ου αοφάλισης ή ασφαλειών προς την ΕΤΕ,Σ.Ε.Π. και 
στις σχετικές υποχρεώσεις των Μελών αυτής. 

Άρθρο 19 

Μετατροπές προστίμων, παραθόλων 
και χρηματικών ποινών 

Οπουδήποτε σε νόμους και κανονιστικές πράξεις προ- 
βλέπονται χρηματικά ποσά δραχμών από πρόστιμα, πα¬ 
ράβολα και χρηματικές ποινές ή άλλες οικονομικές επι¬ 
βαρύνσεις και υποχρεώσεις, τα ποσά αυτά μετά τη μετα¬ 
τροπή και στρογγυλοποίησή τους σε ΕΥΡΩ, είναι δυνα¬ 
τόν, με κοινές αποφάσεις των Υπουργών Εθνικής Οικο¬ 
νομίας, Οικονομικών και του αρμόδιου κατά περίπτωση 
Υπουργού, να αναπροσαρμόζονται από 1.1.2002. 

Άρθρο 20 

Πρόστιμο 

Για κάθε παράβαση των υποχρεώσεων που απορρέουν 
από τις διατάξεις του παρόντος νόμου, καθώς και από 
τις κατ' εξουσιοδότηση αυτού εκδιδόμενες υπουργικές 
αποφάσεις, επιβάλλεται με απόφαση του αρμόδιου κατά 
περίπτωση Υπουργού πρόστιμο από 50.000 δρχ. έως 
20.000.000 δρχ. και από Μ.2002 από 150 έως 60.000 
ευρώ, το οποίο αποτελεί δημόσιο έσοδο και εισπράττε- 
ται σύμφωνα με τις διατάξεις του Κώδικα περί εισπράξε- 
ως δημοσίων εσόδων. 

Με απόφαση του αρμόδιου κατά περίπτωση Υπουργού 
καθορίζονται ο τρόπος και η διαδικασία βεβαίωσης της 


παράβασης, επιβολής του προστίμου και κάθε άλλη σχε¬ 
τική λεπτομέρεια. 

Άρθρο 21 
Έναρξη ισχύος 

Η ισχύς του παρόντος νόμου αρχίζει από την 1η Ιανου- 
αρίου 2001, εκτός αν άλλως ορίζεται στις διατάξεις του 
παρόντος. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως καιτηνεκτέλεσή του ως Νό¬ 
μου του Κράτους. 

Αθήνα, 22 Σεπτεμβρίου 2000 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΓΓΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗ! ΟΙΚΟΝΟΜΙΑΣ ΑΝΑΠΤΥΞΗΣ 

ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΓΤΟΔΟΥΛΑΚΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 25 Σεπτεμβρίου 2000 

Ο ΕΠΙ ΤΗΣ ΔΙΚΑΙΟΣΥΝΗ! ΥΠΟΥΡΓΟΣ 

Μ. Κ. ΣΤΑΘΟΠΟΥΛΟΣ 




_ ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) _ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡ ΝΗΣΕΩΣ _ 

ΚΑΠΟΔ1ΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙΜΙρ: νννννν.β1.9Γ 
β-ΓΠβίΙ: \ΝββΠΊ95ΐβΓ @ 6ΐ·9 Γ 


ΚΕΝΤΡΙΚΗ ΥΠΗΡΕΣΙΑ 
Σολωμού 51_ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ _ 

ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

ιού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π,Ε, 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφο παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Λ.Ε. - Ε.Π,Ε. 
Εγγραφή Συνδρομητών Φ Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ, Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ,Κ. 185 31 
ΠΑΤΡΑ -Κορίνθου 327 -Τ.Κ. 262 23 

ΙΩΑΝΝΙΝΑ * Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ,Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 71110 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


I (031) 423 956 

4135 228 
(061) 6381 100 

(0651) 87215 
(0531)22 858 
(041)597449 
(0661) 09 127 /89 120 
(081)396 223 

(0251) 46 888 /47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

► Για τα ΦΕΚ από 1 μέχρι 8 σελίδες 200 δρχ. 

* Για τα ΦΕΚ από 8 σελίδες και πάνα) π τιμή πώλησης κόθε φύλλου (θσέλιδου ή μέρους αυτού) προσαυξάνεται κατα 100 δρχ, ανά 
βσέλιδο ή μέρος αυτού. 

> Για τα ΦΕΚ του Τεύχους Προκηρύξεων Λ,Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Λ.Ε. Προϋπολογισμού 
2531 


Α' (Νόμοι. Π Α, Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακοί Πράξεων (ΓΛΠ.Σ.) 

Ν,Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.8.1.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π,Ε. 

Διακηρύξεων Δημοσίων Συμβάσεων (Δ ΑΣ.) 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


ΚΛΕ. εσόδου υπέρ 
ΤΑΠΕΤ 3512 


60.000 

δρχ 

3.000 

70.000 

VI 

3.500 

15.000 

» 

750 

70.000 


3,500 

30.000 

Μ 

1.500 

15.000 


750 

5.000 

» 

250 

10.000 

* 

500 

3.000 


150 

10.000 

V» 

500 

300.000 

>♦ 

15.000 

50.000 

V» 

2.500 

300.000 

ί> 

15,000 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ, 

* Η συνδρομή ισχύει για ένα χρόνο, που αρχίζει την ΙηΙανουαρίου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα, 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες εξυπηρέτησης των πολιτών λειτουργούν καθημερινά απά 03»00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







